text: Bianco | El Culturista
  Quan: 20 i 21 d'octubre, 1, 3 i 4 de novembre. Diferents horaris
  https://bit.ly/2wJSAbB
  L'any passat a La Mostra d'Igualada naixia una obra molt especial. Un espectacle sense paraules per a tots els públics que combina el gest, els titelles, la dansa i els objectes. Bianco de Labú Teatre és la història d'una nena que treballa en un antic hostal on arriba inesperadament un viatger molt especial. Una reflexió sobre els canvis, com ens afecten i com saber-los gestionar.
  Anna Ros i Andreu Sans han sabut crear un univers particular ple de detalls, amb un punt d'humor i molta poesia. El fruit d'un treball artesà minuciós és una posada en escena d'una riquesa plàstica que enamora tant a grans com a petits.
  El projecte ha estat guardonat amb el Premi a Millor Espectacle FITC al Festival Internacional de Bucarest i durant mesos ha viatjat d'escenari en escenari. Després de recórrer tot el país, Romania, República Txeca, França i Itàlia, la companyia torna a Barcelona amb aquesta obra. Una oportunitat per a tots aquells que encara no han vist l'espectacle.